**UNIVERSITATEA DE STAT „ALECU RUSSO” DIN BĂLŢI**

FACULTATEA DE ŞTIINŢE ALE EDUCAŢIEI, PSIHOLOGIE ŞI ARTE

CATEDRA DE ARTE ŞI EDUCAŢIE ARTISTICĂ

RECOMANDĂRI DE REALIZARE

A TEZEI DE LICENŢĂ/

REFERATULUI ȘTIINȚIFIC LA RECITALUL DE LICENȚĂ

**Bălţi, 2022**

**Aprobat la şedinţa Catedrei de arte şi educaţie artistică**

**din 18.01.2016, Procesul verbal nr. 1.**

**Autori: *V.Crişciuc, dr., lect.univ.***

 ***M.Tetelea, dr., conf. univ.***

***Revizuit: V.Crişciuc, dr.,conf .univ.***

**Aprobat la şedinţa Catedrei de arte şi educaţie artistică**

**din 02.03.2022, Procesul verbal nr. 6.**

**Șef catedră de arte și educație artistică**

**\_\_\_\_\_\_\_\_\_\_\_\_\_\_\_\_dr., conf. univ. T.BULARGA**

Prezentul document descrie exigenţele în legătură cu elaborarea şi susținerea unei teze/referat de licenţă la Catedra de Arte şi Educaţie artistică. Pentru elaborarea acestuia au fost consultate documentele reglatorii ale învăţământului universitar şi unele din cele mai reprezentative ghiduri de realizare a tezelor de licență, existente la momentul actual.

Se adresează:

a. Studenţilor, cu informaţii complete privind modul de realizare a tezelor;

b. Profesorilor conducători, ca instrument de îndrumare unitară şi sistematică a studenţilor;

c. Comisiilor de examinare, ca suport pentru instituirea unor criterii unitare de evaluare.

Documentul este compus din patru capitole distincte : (1) orientări generale; (2) cerinţe obligatorii; (3) recomandări; (4) evaluare, anexe.

*Scopul acestui material* este de a furniza conducătorilor ştiinţifici și studenţilor un cadru general de redactare al tezei de licenţă, care să îndeplinească standardele fundamentale ale unei cercetări ştiinţifice, ce poate fi acceptată pentru susţinerea orală.

**1. Orientări generale**

Teza de licenţă contribuie la formarea şi dezvoltarea următoarelor *competenţe* *generale*:

* comunicarea ştiinţifică scrisă şi orală în elaborarea şi prezentarea tezei de licenţă;
* utilizarea instrumentelor cu acţiune digitală, crearea documentelor şi uzitarea serviciilor electronice de bază în cercetare;
* utilizarea resurselor de specialitate în limba română și într-o limbă de circulație internațională în elaborarea tezei;
* executarea unor sarcini profesionale complexe, în condiţii de autonomie şi independenţă profesională;
* autocontrolul procesului de învăţare, diagnoza nevoilor de formare, analiza reflexivă a propriei activităţi de cercetare;
* asumarea responsabilităţii etice pentru rezultatele cercetării înscrise în teza de licenţă;

*şi competenţe specifice:*

* analiza, sinteza şi aplicarea cunoştinţelor şi abilităţilor obţinute la disciplinele programului de studiu;
* planificarea timpului şi a mijloacelor pentru realizarea cercetării;
* identificarea, procesarea şi analiza informaţiei din diferite surse în scopul realizării cercetării;
* proiectarea activităţii de cercetare;
* utilizarea integrată a instrumentarului conceptual şi metodologic pentru explicarea, interpretarea şi soluţionarea unor probleme teoretice şi practice noi, în contexte mai largi asociate domeniului;

- utilizarea nuanţată şi pertinentă a criteriilor şi metodelor de evaluare pentru a formula judecăţi de valoare şi a fundamenta decizii constructive.

**1.1. Scopul realizării tezei/referatului de licență**

*Teza/referatul de licenţă* reprezintă o componentă esenţială a evaluării activităţii studentului. Aceasta testează competențele de a concepe şi a realiza o **cercetare independentă (teză) sau recital instrumental însoțit de referat științific**, sub tutela conducătorului.

O teză care are un nivel satisfăcător, trebuie să demonstreze familiaritatea studentului cu literatura relevantă pentru tema abordată, să fie corectă din punct de vedere metodologic, al analizei datelor şi al argumentării, să aibă o structură logică, să fie redactată coerent, în stilul limbajului ştiinţific. Aspectul de formă trebuie să fie, de asemenea, în concordanţă cu standardele academice, selecția și aplicarea acestora rămânând la latitudinea catedrelor de profil.

*Forma specifică utilizată pentru evaluarea finală la specialitatea Muzică la Catedra de Arte şi educaţie artistică este* ***Recitalul însoțit de un referat științific***. Recitalul poate fi un spectacol, un concert solistic. Recitalul va include interpretarea a *șapte/cinci creații muzicale din diferite epoci,* stiluri și genuri. Recitalul este însoțit de un referat științific, care reprezintă o lucrare scrisă, de anvergură, realizată de absolvent cu un scop precis şi în baza unui plan prestabilit de catedră şi care *obligatoriu reflectă repertoriul interpretat.*

**Recitalul de licență** raportat la cerinţele fundamentale ale tezei de licenţă reflectă *două compartimente esenţiale*:

1. Practico-artistic, interpretarea unui repertoriu din creaţiile de valoare ale patrimoniului naţional şi universal.
2. Teoretic, elaborarea referatului științific.

**Referatul științific** reprezintă componenta aferentă evaluării finale a Recitalului. Aceasta testează abilităţile de a concepe şi a realiza o cercetare independentă, sub tutela conducătorului, precum şi a de a redacta cercetarea conform regulilor comunităţii ştiinţifice.

Un referat trebuie să demonstreze familiaritatea studentului cu literatura relevantă pentru tema abordată, să fie corectă din punct de vedere *muzicologic şi metodologic*, al analizei datelor şi al argumentării, să aibă o structură logică, să fie redactat coerent, în stilul limbajului ştiinţific. Aspectul de formă trebuie să fie, de asemenea, în concordanţă cu standardele academice.

**1.2. Obiectivele tezei/referatului științific**

Obiectivele tezei de licenţă/referatului sunt următoarele:

* formularea corectă a problematicii Educaţiei muzicale, propuse în teză spre cercetare;
* determinarea locului şi nivelului de abordare a problematicii formulate în teză, luând în considerare informaţia actuală de dezvoltare a domeniului Educaţiei muzicale;

- selectarea şi analiza surselor de informaţie privind problematica, ce se analizează în teză;

- argumentarea metodologiei (obiectivelor tezei) aplicate sau elaborate pentru soluţionarea problematicii formulate anterior;

- argumentarea soluţiilor şi deciziilor elaborate;

- utilizarea adecvată a instrumentarului de cercetare pentru optimizare, proiectare, de analiză, sinteză şi evaluare;

- sistematizarea, consolidarea şi extinderea cunoştinţelor practice şi teoretice de specialitate şi utilizarea acestora la soluţionarea sarcinilor ştiinţifice;

- demonstrarea convingătoare a competențelor de prezentare publică a rezultatelor şi soluţiilor obţinute în cadrul susţinerii tezei.

**1.3. Rolul conducătorului științific**

Teza/referatul științific este o lucrare personală, de conținutul și calitatea căreia este responsabil totalmente studentul. Profesorul conducător asistă şi susţine studentul, fără a afecta principiul lucrului individual.

Studentul poate apela şi la terțe persoane (profesori, specialişti, experți, savanți etc.) în sprijinul realizării tezei. În acest caz, contribuţia acestora va fi menţionată în partea introductivă a tezei.

*Activităţi permis*e *profesorului conducător*: sugestii în legătură cu alegerea şi definirea temei; impunerea unor etape obligatorii şi a unor momente de evaluare ale progresului în realizarea tezei; sugestii cu privire la organizarea şi realizarea cercetării sau studiului; sugestii privind orientările teoretice şi metodologice; discuţii pe teme abordate de student şi răspunsuri la întrebările acestuia; observaţii critice şi recomandări de redactare; sugestii bibliografice.

*Activităţi nepermise profesorului conducător*: impunerea unor idei sau soluţii proprii, efectuarea în locul studentului a unor activităţi legate de realizarea temei.

La finalizarea tezei/referatului, conducătorul analizează conţinutul şi stabilește măsura în care aceasta corespunde exigențelor prezentului document și *Recomandărilor de realizare a tezelor de licența* aprobate la catedrele de profil, după care admite sau respinge teza pentru susţinere publică prin semnarea acesteia. Pentru a aprecia activitatea studentului în cadrul elaborării tezei și calitatea ei, conducătorul își expune opinia printr-un aviz la lucrare.

**2.Prescripții obligatorii**

*Fixarea obiectivelor cercetării.*Se va face distincţie între *obiectivele generale*: elucidarea specificului unui fenomen educaţional-artistic (descrierea lui în baza analizei surselor teoretice); realizarea unei diagnoze (determinarea particularităţilor manifestării fenomenului prin aplicarea unui instrument de cercetare); şi *obiectivele particulare* cu referinţă la caracterul problemei selectate pentru cercetare.

*Cadrul teoretic al cercetării.* Constă din analiza cadrului conceptual-teoretic al problemei. În acest scop se realizează un studiu al resurselor bibliografice pentru:

* evidenţierea elementelor principale în explicarea fenomenului/conținuturilor științifice;
* evidenţierea tezelor de consens şi a celor aflate în dispută;
* analiza modelelor teoretico-empirice: cazuri de verificare a unor ipoteze şi rezultatele obţinute;
* măsura în care cercetările anterioare corespund cu domeniul vizat pentru cercetare (adecvarea în timp, cultură, cadru social etc.);
* detaşarea aspectelor care necesită noi clarificări.

*Definirea problemei de cercetare.*Orientarea spre semnificaţia educaţională a temei conduce la delimitarea unei probleme care se prezintă ca o deficienţă în cadrul procesului de Educaţie muzicală şi asupra căreia se poate realiza o analiză şi se pot face concluzii în vederea depistării de soluții.

*Alegerea metodelor, tehnicilor, procedeelor și instrumentelor de cercetare.* Se realizează, ţinându-se cont de: relevanța metodelor şi tehnicilor pentru specificul temei şi obiectivele urmărite; posibilitatea utilizării lor în cadrul social ales pentru cercetare; dispunerea de logistica necesară (resurse umane şi materiale). În anumite condiţii, se poate recurge la elaborarea unor instrumente de cercetare specifice în funcţie de obiectivele lucrării.

*Culegerea, stocarea şi prelucrarea datelor.* În funcţie de natura surselor, tipul de cercetare, metodele folosite etc. se programează culegerea datelor, prelucrarea lor în conformitate cu condiţia metodei utilizate, stocarea în baze de date. Prelucrarea se realizează în conformitate cu obiectivele cercetării, recurgându-se la metode statistice adecvate scopului şi obiectivelor cercetării.

*Interpretarea rezultatelor.* Prezintă o analiză calitativă a rezultatelor cantitative, care se realizează prin implicarea informaţiei selectate în cadrul analizei teoretico-conceptuale şi prin observaţie a fenomenului.

*Planul presusţinerilor* este fixat într-un orar al activităților privind realizarea lucrării de licență, indicându-se termenii de executare. Fiecare din etapele planificate, care se referă la conținutul tezei, se prezintă ca o activitate, care îşi găseşte reflectare în lucrarea de licenţă şi este apreciată cu un calificativ. *Media de la etapele susţinute se vor lua în calcul la nota finală de la susţinere*.

**2.1. Formatul tezei de licenţă/referatului științific**

Teza trebuie să cuprindă următoarele părţi:

1. Pagina de titlu;
2. Cuprins;
3. Conţinutul tezei;
4. Referințele bibliografice;
5. Anexe;

*Pagina de titlu* va conţine următoarele informaţii:

* numele universităţii, a facultăţii şi a catedrei;
* titlul tezei;
* nivelul de susţinere a tezei;
* numele candidatului;
* numele şi titlul conducătorului științific;
* anul realizării.

*Nota:*Pe verso teza/referatul va fi semnată de conducătorul ştiinţific, aprobată la şedinţa Catedrei de profil (semnătura şefului catedrei).

*Cuprinsul* va conţine listarea introducerii, numelor capitolelor, subcapitolelor şi subpunctelor, resurselor bibliografice şi anexelor, cu indicarea paginaţiei corespunzătoare din text.

*Referințele bibliografice și citările în text* vor fi redactate în baza  **Standardului SM ISO 690:2012.**

*Anexele* pot conţine scalele/probele utilizate, ilustraţii suplimentare, prelucrări preliminarii (dacă este cazul), alte materiale relevante pentru studiul întreprins.

# 2.2. Conţinutul tezei de licență

Teza trebuie să prezinte următoarele aspecte:

***Se introduce obligatoriu adnotare în engleză și româna****.*

1. Introducere;
2. Cadrul teoretic al problemei studiate;
3. Fundamentarea metodologică a cercetării, bazată pe analiza experienței în domeniuşi ***elaborarea unui posibil Model pedagogic (pentru teza)****;*
4. Cadrul practic/aplicativ al problemei studiate (rezultatele cercetării şi interpretarea acestora);
5. Concluzii.

***Introducerea*** va fi redactată într-un volum de până la 2-3 pagini astfel încât să devină un argument puternic al cercetării realizate. Se va prezenta sintetic situaţia cercetărilor relaţionate cu subiectul ales, motivaţia alegerii temei, indicând domeniile care nu au fost explorate sau care solicită investigaţii suplimentare şi reconsiderări.

**Introducerea tezei va însera:**

* **adnotare (engleză, română);**
* **actualitatea cercetării**;
* **obiectul cercetării**;
* **scopul cercetării**;
* **obiectivele cercetării**;
* **baza conceptuală a cercetării**;
* **metode de cercetare**;
* **termeni-cheie;**
* **structura lucrării.**

Cadrul teoretic va fi redactat într-un singur capitol. Volumul acestui capitol care prezintă cadrul teoretic sau analitic al problemei studiate va corela cu categoria tematică fundamentală a tezei. Prezentarea rezultatelor cercetării poate fi realizată prin intermediul tabelelor‚ schemelor‚ graficelor‚ diagramelor etc.‚ expuse în text şi/sau în anexe.

**În anexele cercetării este obligatorie prezenţa proiectelor didactice**.

Reieşind din faptul că teza de licenţă rămâne în exclusivitate formă de evaluare a competenţelor specialistului din domeniul pedagogico-artistic, capitolul practic al tezei va fi însoţit de o demonstrare practico-artistică a modelului pedagogic propus spre validare. În acest context, absolventul prezintă la capitolul practic un fragment (etapă) a unei lecţii (activităţi) de educaţie muzicală, care la rândul său reflectă exigenţele cercetării în contextul interpretării metodico-artistice (audiţie-interpretare-creaţie-reflecţie).

# 2.2.1. Conţinutul referatului științific

Referatul trebuie să aibă o organizare logică în compartimente, care să prezinte următoarele aspecte:

1. *Introducere.*
2. *Analiza muzicologică a creaţiilor interpretate la recital.*
3. *Fundamentarea muzicologică a repertoriului prezentat din perspectiva principiului tematismului şi a conţinuturilor curriculare.*
4. *Concluzii.*

***Introducerea*** va fi redactată într-un volum de până la 1-2 pagini astfel încât să devină un argument al investigaţiei realizate.

Introducerea va fi precedată de adnotare în limba engleză și limba română.

**Introducerea referatului științific va insera:**

* **repertoriul interpretat;**
* **actualitatea investigației**;
* **obiectul investigaţiei**;
* **scopul investigaţiei**;
* **obiectivele investigaţiei**;
* **baza conceptuală a investigaţiei**;
* **metodele investigaţiei**;
* **termeni-cheie;**
* **structura lucrării.**

**Cadrul muzicologic** va fi redactat într-un singur capitol. Volumul acestui capitol care prezintă cadrul teoretic sau analitic al problemei studiate va corela cu categoria tematică fundamentală a referatului. Prezentarea practico-metodologică poate fi realizată prin utilizarea creaţiilor interpretate şi analizate din perspectiva metodologică a temelor curriculare cu identificarea unui set de metode specifice educaţiei muzicale.

**2.3. Exigenţe de editare**

Lucrarea va fi editată pe computer şi tipărită la imprimantă laser, într-o formă care *trebuie să respecte următorul set de criterii:*

1. *Formatul de pagină: A4;*
2. *Parametrii paginii: 25 mm - stânga, 20 mm – sus, 20 mm – jos, 15 mm – dreapta;*
3. *Tipul fontului: Times New Roman, conform regulilor de redactare în limba, în care este scrisă teza;*
4. *Mărimea fontului: 12;*
5. *Spaţiere: 1,5 spații;*
6. *Numerotare pagini: jos, la mijlocul paginii;*
7. *Titlurile capitolelor, cu majuscule, bold şi pe pagină nouă;*
8. *Titlurile subcapitolelor sau subpunctelor, în continuarea textului, la două linii distanţă, cu litere bold;*
9. Redactarea tabelelor, figurilor, diagramelor, formulelor se va face în conformitate cu exigențele domeniului de cercetare al tezei.

**2.3.1. Exigenţe stilistice**

Teza/referatul va fi scrisă în stil impersonal, fără a utiliza persoana a I-a. Se va utiliza un limbaj simplu şi clar. Informaţiile vor fi comunicate într-o manieră directă şi inteligibilă, într-o structurare logică şi coerentă.

Se va acorda atenţie eliminării greşelilor *gramaticale şi de editare.*

**2.3.2. Exigenţe etice**

Lucrarea trebuie să reflecte integral munca autorului. Sursele bibliografice vor fi menţionate în lista de referinţe.

*Plagiatul* prezintă un act contrar conduitei academice. Prin plagiat se înţelege utilizarea ideilor sau constatărilor științifice proprii altei persoane fără trimitere la sursa de origine. Prezintă plagiat şi preluarea fără citare a figurilor, tabelelor şi schemelor de la alți autori

Activităţile desfăşurate pentru recoltarea rezultatelor de investigare teoretică sau experimentală, vor respecta normele etice şi de conduită.

**3. Recomandări**

1. Pentru o lucrare bună sunt necesare multe luni de lucru intens.
2. În mod normal, aspectele pregătitoare (studiul bibliografiei generale, alegerea titlului, evaluarea resurselor necesare) ar trebui începute cel puțin *cu un an înainte de termenul de predare a lucrării finale.*
3. Planificarea activităţilor ar trebui să lase un timp *de cel puţin o lună pentru analiza rezultatelor de cercetare şi finalizarea lucrării.*
4. Lucrul la capitolele teoretice se poate desfăşura în paralel cu cercetarea.

Atunci când apar dificultăţi de orice ordin se va apela imediat la profesorul conducător ştiinţific.

**4. Evaluare**

Studiile finalizează cu susținerea publică a tezei de licență. La susţinerea tezei de licenţă sunt admişi absolvenţii care au realizat integral prevederile Planului de învăţământ şi care au susţinut cu succes prezentarea preventivă a tezei de licenţă. Teza de licenţă la specialitatea *Muzică* se realizează în formă scriptică (45-50 pagini) sau în formă interpretativă (recital instrumental / vocal / de dirijat coral cu durata maximă de 35 minute, însoțit de un referat științific de 15-20 pag.)

În mod generic, aspectul cel mai important care face obiectul evaluării tezei este contribuţia personală. Prin contribuţie personală se înţelege volumul, complexitatea şi calitatea activităţii individuale desfăşurate pentru realizarea temei, sub toate aspectele care o compun. Studentul trebuie să fie capabil să explice în întregime aspectele teoretice, practice sau experimentale care fac parte din lucrare. În caz contrar, se va aprecia că acestea nu reprezintă contribuția sa personală.

Aspectele supuse *evaluării* în procesul de notare al unei teze sunt următoarele:

*1. Criterii teoretice.* Nivelul cunoştinţelor teoretice, gradul lor de relevanţă în raport cu tema abordată, capacitatea de a identifica şi de a analiza literatura de specialitate (max. 3 puncte);

*2. Criterii metodologice.* Capacitatea de a realiza şi de a opera cu un instrumentar specific metodologic adecvat în raport cu tema (max. 3 puncte);

*3. Criterii analitice.* Capacitatea de a prelucra şi de a analiza datele, rezultatele şi informaţiile, precum şi de a elabora concluzii adecvate în raport cu acestea (max. 3 puncte);

*4. Criterii stilistice.* Capacitatea de a redacta o lucrare academică în mod structurat şi coerent, într-un limbaj ştiinţific adecvat şi în concordanţă cu standardele impuse (max. 1 punct).

*5. Criterii practico-artistice. Capacitatea de a prezenta un fragment de lecţie de Educaţie muzicală, ce reflectă un aspect al Modelului pedagogic, validat în cercetare.*

Comisia pentru examenul de licenţă apreciază separat cu note:

* calitatea tezei conform criteriilor (vezi anexa 4);
* calitatea susţinerii tezei;
* calitatea prezentării practico-artistice*.*

*Nota finală* ia în considerație:

- nota pentru calitatea tezei;

- nota pentru calitatea susţinerii tezei;

- nota medie de la trei etape ale presusţinerii preventive;

* nota pentru calitatea prezentării practico-artistice.

Aprecierea se face în şedinţă închisă a Comisiei pentru examenul de licenţă, la care notele pe poziţii se pun de comun acord.

1. **Note şi specificări**

**Teza de licență**

1. *Volumul unei teze de licență, pentru specialitatea Muzică este de 40 – 45 pagini;*
2. Fiecare foaie se va tipări pe ambele părţi;
3. Tezele trebuie să fie prezentate într-o formă îngrijită’ copertate: partea estetică a lucrării se pretează evaluării alături de celelalte criterii;
4. Teza de licenţă va face trimiteri la 25-30 de surse bibliografice, inclusiv în limbi de circulație internațională;
5. Tezele de licenţă se vor prezenta în variantă electronică şi pe suport de hârtie, cu copertă de carton;
6. Cercetarea realizată în cadrul elaborării tezei de licenţă poate constitui și subiectul unei comunicări la conferinţe ştiinţifice studenţeşti.

**Referatul științific**

1. *Volumul referatului științific, pentru specialitatea Muzică este de 15-20 pagini;*
2. Fiecare foaie se va tipări pe ambele părţi;
3. Referatul trebuie să fie prezentat într-o formă îngrijită‚ copertată: partea estetică a lucrării se pretează evaluării alături de celelalte criterii;
4. Referatul va face trimiteri la cel puţin 15 surse bibliografice, inclusiv în limbi de circulație internațională;
5. Referatele se vor prezenta în variantă electronică şi pe suport de hârtie.
6. Investigaţia realizată în cadrul elaborării referatului poate constitui și subiectul unei comunicări la conferinţe ştiinţifice studenţeşti.

 7. **Instrucțiuni pentru susținerea on-line**

 1.Susținerea tezelor de licență este publică și se realizează online prin videoconferința (GOOGLE Meet).

Studenții aflați în afara hotarelor Republicii Moldova au dreptul să participe la susținerea finalț a tezei de licență / master dacă
au indeplinit planul de învatamant și au susținut prealabil teza.

2. Studenfii transmit prin e-mail teza (format PDF) conducătorului știinlific cu cel puțin o săptămână înainte de susținerea finală.

3. În ziua și ora indicată în orarul susținerii tezelor de licență, studenții primesc mesaj pe adresa de e-mail de la Vicepreședintele Comisiei pentru evaluarea tezelor
de licență, în care este indicat link-ul de participare la videoconferință.
 4. În cadrul videoconferinței studenții prezință rezultatele cercetării (se recomandă ca studenții să elaboreze și prezentarea PPT), până la 30 de minute, ulterior răspundă la întrebările membrilor Comisiei. La încheierea tuturor prezentărilor, studenții se vor deconecta de la videoconferință.

5. După eliberarea Comisiei, Vicepreședintele Comisiei transmite studenților pe adresa de e-mail invitația de a participa la a doua videoconferină.

 6.Studenții accesează link-ul indicat și se conectează la a doua videoconferință, în cadrul căreia Președintele anunță în prezența membrilor Comisiei și a absolvenților conferirea titlului de liențat și nota obtinută la teza.

1. **Referinţe bibliografice:**
	1. *Recomandări de realizare a tezei de licență și de master* în Universitatea de Stat *Alecu Russo* din Bălți, ediția I, 04.12.2015
	2. *Ghid privind elaborarea şi susţinerea tezelor de master* [on- line]. Coord. : Ion BOSTAN. Ch., 2010. 20 p. [citat la 10 iunie 2015].Disponibil:http://www.utm.md/acte\_normative/interne]
	3. *Plan-cadru pentru studii superioare (ciclul I, ciclul II, studii integrate) ordinul Ministerului Educaţiei nr. 455 din 3.06.2011*[on-line] [citat 10.06.2015]. Disponibil: http://nou.edu.md/files/unsorted/Ordinul%20nr%20455%20din%2003%20iunie%202011.pdf.
	4. *Regulament-cadru privind organizarea examenului de finalizare a studiilor superioare de licenţă, (ordinul Ministrului Educaţiei şi Tineretului nr. 84 din 15.02.2008.)* [on-line] [citat 10.06.2015]. Disponibil: http://usm.md/universitate/informatii-publice.
	5. *Regulamentul de organizare a studiilor în învăţământul superior în baza Sistemului Naţional de Credite de Studiu**(ordinul Ministerului Educaţiei nr. 726 din 20.09.2010)* [on-line] [citat 10.06.2015]. Disponibil: http://usm.md/universitate/informatii-publice.
	6. *Regulament cu privire la organizarea ciclului II – studii superioare de master (Hotărârea Guvernului nr.464 din 28 iulie 2015)* [on-line] [citat 2.11.2015]. Disponibil: http://monitorul.md
	7. Hotărârea Senatului Universităţii de Stat „Alecu Russo” din Bălţi, din 21.12.2011
	8. Plan de învățământ, ciclul I, 2021.

**ANEXE**

*Anexa 1.Model de foaie de titlu*

**MINISTERUL EDUCAȚIEI ȘI CERCETĂRII AL REPUBLICII MOLDOVA**

**UNIVERSITATEA DE STAT „ALECU RUSSO” DIN BĂLŢI**

**FACULTATEA DE ȘTIINȚE ALE EDUCAȚIEI, PSIHOLOGIE ȘI ARTE**

**CATEDRA DE ARTE ȘI EDUCAȚIE ARTISTICĂ**

*(Times New Roman, font 12, Bold, centrat)*

**TITLUL TEZEI**

*(Times New Roman, font 18, Bold, centrat)*

**TEZĂ DE MASTER**

*(Times New Roman, font 16, Bold, centrat)*

**Autor:**

Studenta grupei \_\_\_\_\_

**Prenume NUME**

***\_\_\_\_\_\_\_\_\_\_\_\_\_\_***

**Conducător științific:**

Prenume NUME

Titlu științific

***\_\_\_\_\_\_\_\_\_\_\_\_\_***

**BĂLŢI, 2022**

*(Times New Roman, font 12, Bold, centrat)*

*Anexa 4.Verso foii de titlu*

Controlată:

Data \_\_\_\_\_\_\_\_\_\_\_\_\_\_\_\_\_\_\_

Conducător ştiinţific:\_\_\_\_\_\_\_\_\_\_\_\_, (*titlul științific*)

\_\_\_\_\_\_\_\_\_\_\_\_\_\_\_\_\_\_

 *(semnătura)*

Aprobată

şi recomandată pentru susţinere

la şedinţa Catedrei dearte și educație artistică

Proces verbal nr. \_\_\_\_\_\_ din \_\_\_\_\_\_\_\_\_\_

Şeful catedrei \_\_\_\_\_\_\_\_\_\_\_\_\_\_\_\_\_\_\_\_\_\_

dr., conf. univ. Tatiana BULARGA

**CUPRINS**

*(Times New Roman, font 14, Bold, centrat)*

**ADNOTARE (română, engleză).................................................**

**INTRODUCERE**

*(Times New Roman, font 12, Bold, centrat)*

**CAPITOLUL I. TITLUL CAPITOLULUI**

 *(Times New Roman, font 12, Bold, centrat)*

1.1. Titlul subcapitolului

 (Times New Roman, font 14)

1.2. Titlul subcapitolului

 *(Times New Roman, font 14)*

**CAPITOLUL II. TITLUL CAPITOLULUI**

 *(Times New Roman, font 12, Bold, centrat)*

2.1. Titlul subcapitolului

 *(Times New Roman, font 14)*

2.2. Titlul subcapitolului

 *(Times New Roman, font 14)*

**CAPITOLUL III. TITLUL CAPITOLULUI**

 *(Times New Roman, font 12, Bold, centrat)*

2.1. Titlul subcapitolului

 *(Times New Roman, font 14)*

2.2. Titlul subcapitolului

 *(Times New Roman, font 14)*

**CONCLUZII GENERALE**..........................................................................................

**BIBLIOGRAFIE**

**ANEXE**

*(Times New Roman, font 12, Bold, centrat)*

**Model de bibliografie**

1. CERGHIT, Ion. *Metode de învăţămînt*. Iaşi : Polirom, 2006. 315 p.
2. ALBULESCU, Ion. *Doctrine pedagogice.* Bucureşti : Ed. Didactică şi Pedagogică, 2007. 400 p.
3. POHILĂ, Vlad. *A fi competent înseamnă a avea garantate nişte şanse*. In: Didactica Pro, 2011, nr. 4. 334 p.
4. PATRAŞCU, Dumitru. *Tehnologii educaţionale*. Chișinău: Î.S.F.E. „Tipogr. Centrală”, 2005, pp. 99-100.
5. DEDIU, Ion. *Ecologie sistemică, sau ecosistemologie*. Chișinău : Ed Ed Phoenix, 2007, p. 23.

Bibliografia cu caractere în chiriliță se prezintă aparte după modelul de mai sus.

*Anexa 4*

Fișa de evaluare ( mostra)

a tezei de licenţă cu titlul :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ realizată de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Criterii de evaluare | Punctajacordat |
| *Criterii teoretice (max. 3 p.)* |
| Gradul de interes al temei (actualitate, noutate, originalitate) | (max. 1) |
| Volumul şi relevanţa contribuţiei teoretice în raport cu tema | (max. 1) |
| Capacitatea analitică şi spiritul critic în raport cu suportul teoretic | (max. 1) |
| *Criterii metodologice (max. 3 p.)* |
| Calitatea modelului metodologic (fundamentare, adecvare la temă, calitatea ipotezelor, adecvarea eşantionului) | (max. 1) |
| Calitatea psihometrică a instrumentelor utilizate (fidelitate, consistenţă internă, validitate) | (max. 1) |
| Calitatea procedurii de lucru (calitatea măsurării, evitarea erorilor, respectarea normelor etice) | (max. 1) |
| *Criterii analitice (max. 3 p.)* |
| Calitatea prelucrării statistice (statistici descriptive, statistici inferenţiale, adecvarea lor la datele analizate) | (max. 1,5) |
| Calitatea concluziilor (interpretarea statistică şi psihologică a rezultatelor) | (max. 1,5) |
| *Criterii stilistice (max. 1 p.)* |
| Calitatea stilului de redactare (claritatea exprimării, logica structurării, corectitudinea gramaticală) | (max. 0,5) |
| Respectarea exigenţelor formale de redactare | (max. 0,5) |
| Nota propusă (suma punctelor acordate) |  |

*Anexa 5*

Aprobat:

Şeful de catedră

„\_\_\_\_\_\_\_\_\_\_\_\_\_\_\_” 201\_\_

**Graficul calendaristic de executare a tezei de licență**

Tema tezei de licență \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

confirmată prin ordinul rectorului USARB

nr.\_\_\_ din „\_\_\_\_\_\_\_\_\_\_\_”

Termenul limită de prezentare a tezei de licență la catedra de \_\_\_\_\_\_\_

„\_\_\_\_\_\_\_\_\_\_\_\_\_”

**Etapele executării tezei de licență:**

|  |  |  |
| --- | --- | --- |
| Etapele | Termenul derealizare | Viza deexecutare |
| 1. Stabilirea temei; fixarea obiectivelor; selectarea surselor de informare |  |  |
| 2. Investigaţia cadrului teoretic al cercetării (teoria problemei); expunerea cadrului teoretic al cercetării;  |  |  |
| 3. Întocmirea problemei cercetării;  |  |  |
| 4. Specificarea unităţilor (unitatea de învăţământ, clasa) studiate; construcţia variabilelor (descrierea calitativă); cuantificarea (descrierea cantitativă);  |  |  |
| 5. Alegerea metodelor de cercetare; stabilirea tehnicilor şi procedeelor de lucru – experiment de constatare, experiment formativ etc.;  |  |  |
| 6. Culegerea datelor; selectarea modalităţilor de prelucrare a datelor; stocarea datelor; prelucrarea datelor; analiza datelor (verificarea ipotezelor);  |  |  |
| 7. Rezolvarea aspectelor de grafică şi design la calculator; interpretarea rezultatelor; |  |  |
| 8. Formularea propunerilor de soluţionare a problemei cercetării vizate în lucrare; elaborarea concluziilor şi a recomandărilor practice;  |  |  |
| 9. Susţinerea preventivă a tezei. |  |  |

Student (a) \_\_\_\_\_\_\_\_\_\_\_\_\_\_\_\_\_\_\_\_

 *(semnătura)*

Conducător ştiinţific \_\_\_\_\_\_\_\_\_\_\_\_\_\_\_\_\_\_

 *(semnătura)*